जापानमा रेष्टुरेण्ट खोल्ने अधिकांशको सोच नेपालबाट कुकका रुपमा मान्छे ल्याएर आफ्नो लगानी उठाउने हुने गरेकाले त्यस्तो गलत सोचको अन्त्य गर्दै दक्ष कामदार ल्याउने, सम्झौता बमाजिम काम गर्ने गराउने, यहाँको वास्तविक अवस्थाको जानकारी दिएर मात्र भिषा आवेदन गर्न लगाउने गरिनुपर्छ । कुक भिषामा आउनेहरुले पनि आफ्नो हातमा सीप लिएर मात्र आउनुपर्ने, लागत अनुसार आम्दानी हुने कुरामा निश्चित हुने, कामप्रति जवाफदेही रहने, मेहनत,इमान्दारीता र अनुशासनलाई पहिलो प्राथमिकतामा राख्ने हो भने अहिले देखिएका समस्याहरु न्यूनिकरण हुने देखिन्छ ।
